Снашица и звѣздица
Пораниле дѣвојке,
Јело ле! Јело добра дѣвојко, о Јело!
С дѣвојкама снашица.
Јело ле!
Отишле су у гору.
Јело ле!
У гори јe водица,
Јело ле!
У водици звѣздица.
Јело ле!
Захитила снашица
Јело ле!
Са водицом звѣздицу;
Јело ле!
Попила јe снашица
Јело ле!
У водици звѣздицу,
Јело ле!
Родила јe дѣчицу,
Јело ле!
Златоруке синове,
Јело ле!
Златокосе дѣвојке,
Јело ле! 

15. Јул. 1857.

Извор 
Јован Суботић. 1858. Дѣла Јована Субботића. Књига -{I}-. Пѣсне лирске. Карловци. стр. 45.

Поезија Јована Суботића